I foråret 1941 blev italienerne besejrede under felttoget i Øst-Afrika af britiske og allierede styrker, støttet af etiopiske patrioter. Den 5. maj 1941 kunne kejser Haile Selassie rejse tilbage til Addis Abeba og genindtage kejsertronen. Italienerne gik, efter at deres sidste modstandstilling ved Gondar faldt i november 1941, over til at bedrive guerillakrig i landet, hvilket varede frem til sommeren 1943.